- Hindi News
- National
- पुलिस लाइन के फर्नीचर दुकानदारों ने डिप्टी रेंजर के पक्ष में डीएफओ को सौंपा ज्ञापन
पुलिस लाइन के फर्नीचर दुकानदारों ने डिप्टी रेंजर के पक्ष में डीएफओ को सौंपा ज्ञापन
व्यापारियों ने साजिश के तहत डिप्टी रेंजर को फंसाने का लगाया आरोप
भास्कर संवाददाता। छतरपुर
लोकायुक्त मामले में फंसे डिप्टी रेंजर राघवेंद्र शर्मा के समर्थन में फर्नीचर दुकानदारों ने आज वन मंडलाधिकारी और वन संरक्षक को ज्ञापन सौंपा है। ज्ञापन में डिप्टी रेंजर को साजिश के तहत फंसाने की बात कही है।
शहर के पुलिस लाइन स्थित करीब दो दर्जन फर्नीचर दुकानदारों ने हस्ताक्षरकर ज्ञापन सौंपते हुए बताया कि डिप्टी रेंजर राघवेंद्र शर्मा ने अलफीसा फर्नीचर के संचालक नफीस खान के यहां से एक सोफे का आर्डर दिया। इसकी कीमत 10 हजार रुपए नफीस खान ने बताई। जिसकी पूरी रकम डिप्टी रेंजर द्वारा चुकता कर दी गई। सोफे में जो कपड़ा दुकानदार से तय हुआ। वह कपड़ा न लगाकर हल्की क्वालिटी का कपड़ा लगा दिया। इससे कपड़ा बदलने को कई बार कहा गया, पर कई चक्कर लगाने के बाद कपड़ा नहीं बदला, तो नफीस ने अपनी पसंद का कपड़ा लगाने के लिए कपड़ा खरीदने के लिए 1500 रुपए दिए। ताकि अपने मन प्रसंद का कपड़ा लगवा सकें। इसी बात को लेकर नफीस खान और डिप्टी रेंजर के मध्य पास के दुकानदारों की उपस्थिति में विवाद हुआ, जो सभी की जानकारी में था। लेकिन इस राशि को रिश्वत की राशि बताते हुए डिप्टी रेंजर को लोकायुक्त पुलिस को पकड़ाया गया है।
व्यापारियों का कहना है कि झूठे आरोप में फंसाने की साजिश की गई। ज्ञापन सौंपने के दौरा व्यापारी महेश तिवारी, ताहिर अली, वसीम खान, रहमान, रामगोपाल असाटी, रमजान खान, नासिर हुसैन, वसीम अली, रहीस खान, अब्बास और शेख रहीस सहित कई दुकानदार शामिल रहे।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva